**Elnökségi ülés**

ELTE BGGyK HÖK

1097 Budapest, Ecseri út 3. A/61 Hallgatói iroda

2015. november 17. 19:00

Jelenlévők: 8 fő

Mandátummal rendelkezik: 5fő

Az EB képviseletében: Varga Fanni

Az Ellenőrző Bizottság megállapította, hogy az ülés határozatképes.

Jegyzőkönyvvezető: Varga Fanni

Márkus Mariann megnyitja az ülést 19:06-kor. A napirend előzetesen kiküldésre került, melyet az elnökség egyhangúlag elfogadott.

Napirend:

1. **Beszámolók**

*Márkus Mariann*: Sztrecsko Boglárkával voltak Dékáni Tanácson. Dec. 17-én Alumni Advent lesz a karon, egybekötve az oktatói karácsonnyal. Ezen fellépne a hallgatói kórus.

Miszlai Zoltán (Angolul Vidáman) szeretne majd tájékoztatót tartani a hallgatóknak munkalehetőséggel kapcsolatban.

Jelzi, hogy kéne a közeljövőben tartani egy KGY-t, amire szerinte még a december folyamán sort kéne keríteni. Az elnökség inkább arra gondol, hogy a vizsgaidőszak első hetében lehetne megtartani, javaslatként felmerül a december 14-ei hét. Ebben a kérdésben ki fogják kérni az Ellenőrző Bizottság véleményét.

*Tóth Emese*: Ma meg lett tartva a KB ülés, ahol többek között a seniorok közéleti ösztöndíjáról is döntést hoztak. A seniorok ösztöndíjában 3 különböző összeg került meghatározásra az aktivitásuk alapján, Herpai Júlia senior koordinátorral egyeztetve.

*Hunya Gréta*: Ma került megrendezésre a Fogyatékosságtudományi Konferencia. A Bárczi HÖK-ből Hegedüs Huba volt még jelen segítőként, összesen 9 hallgató jelentkezett. Probléma lehetett, hogy a senioroknak nem ment külön felhívás, hogy menjenek segíteni.

*Fazekas Bianka*: Rendben lement a Camp Leaders tájékoztató. A CC USA tájékoztató lesz szerdán 6 órakor, azonban itt szükség lenne Bianka helyettesítésére.

*Székely Dóra*: EHÖK Gazdasági Bizottsági ülésről jött, megvan a pontos összeg a gólyatáborról. A gólyatáboros összegünk: 5 986 422 Ft), a TTK-val együtt 3 839 650 Ft-ot kell állnunk. A gólyatáboron felül 414 000 Ft-ot költöttünk.

Nyomdai közbeszerzés témában más karokon beszámoltak irreális összegekről (egy rosszabb minőségű papírra kért árajánlat, megegyezett egy jobb minőségűvel például). A nyomdával való szerződést nem lehet felbontani.

Nyomdai közbeszerzéssel lehet nyomott mappát is rendelni.

Iskolaszövetkezetről is beszéltek, a holnapi napon fog Kiss Edina találkozni Emíliával egyeztetéssel kapcsolatban. 1400 Ft lesz a regisztráció.

Fontos, hogy olyanokra történjen utalás, ami tényleg munkavégzés. Így az informatikus fizetése iskolaszövetkezeten keresztül fog történni. Ha szeretnénk Iskolaszövetkezeten keresztül fizetni valakinek, akkor legalább 1 hónappal előtte intézkedni kell. Csak nappalis hallgatónak lehet belőle fizetni (passzív is lehet).

*Sztrecsko Boglárka*:

A napokban aktuális a Bárczium érkezése, kérdezi az elnökséget arról, hogy hogyan zajlik ilyenkor az átvétel. Márkus Mariann megválaszolja a kérdést.

*ELTE HÖK elnökségi ülésen helyettesítette Márkus Mariannt*.

Karácsonyi gyűjtésről beszéltek, ez kezd beindulni. Az eseményt reklámozni kéne, ismerősöket meghívni.

November 26-án lesz az EHÖK KGY 17 órakor. Feladat: Kiss Edinának el kell küldeni, hogy kik a KGY tagok és kik a póttagok.

Konzisztóriumi tagokra kell majd javaslatokat tenni (3 tag).

Szocos-külügyes vezetőképző lesz, Mesi megy tőlünk egy éjszakára.

Alapszabály módosítás- az egységes választásokról szóló résszel kapcsolatban kérdés, hogy a kivételeknél az évfolyam képviselet, vagy magának a HÖK-nek a megnevezése szerepeljen (ÁJK HÖK, BGGyK HÖK). Az elnökség az elsőt támogatja.

Döntést hoztak arról, hogy maximum 3 hónapig lehetséges a tisztséghamozás.

A Brand kérdőív kitöltésében a százalékos arányban a Bárczi HÖK kitöltöttsége volt a legnagyobb. Arra jutottak, hogy nem jó ilyen sokszor brandet változtatni.

*Margitai Anna*: Ma telefonált Béni Kornél, hogy megérkeztek a gólyabál jegyek, holnaptól lehet árusítani.

1. **Elnökválasztás**

Zatykó Nóra küldött tájékoztatást róla levélben. Margitai Anna javaslata, hogy egyszerre történjen a profilkép váltás, több kép, az első lehetne az „István a király” stílusú.

1. **Kitárt Ajtók Ünnepe**

Rózsás Eszter írt róla egy tájékoztató emailt, hogy hogyan áll a KAÜ szervezése. A terem problémára kéne megoldást találni, ezzel kapcsolatban kéne kérni a kari vezetés segítségét. Márkus Mariann javaslata, hogy esetleg egy hosszú, levelezős óra „blokkot” át lehetne esetleg rakni a Damiba. Szeretné még, ha küzdenénk a rendezvény megmaradásáért.

1. **Gólyabál**

Ma van gólyabálos megbeszélés 8 órakor, Horváth Eszter ott tartózkodik. Nikinek Sztrecsko Boglárka ír a jegyekkel kapcsolatban. Herpai Júlia a holnapi napon szeretne nekiállni a ruhatárbeosztásnak. Rózsás Eszter felkérte, hogy koordinálja a ruhatárat, ami annyiból okozhat problémát, hogy Julinak a táncosokkal is kéne lennie. Márkus Mariann javaslata, hogy legyen egy olyan ember, aki végig ott lesz a ruhatárnál. Tóth Emese lesz az „alkoordinátor”, helyette kell egy embert keresni a beléptetéshez.

Márkus Mariann: elkezdték összeírni a VIP listát Hoksza Zsolttal. TTK választmány eldöntötte, hogy a saját kari HÖK-ösöket ne írjanak a VIP listára.

Jegyek között miért nincs ELTE-jegy? Márkus Mariann ezzel kapcsolatosan felhívja Béni Kornélt.

1. **Egyebek**

Az elnökség tagjainak nincs egyéb felvetnivalója.

Az ülést Márkus Mariann lezárja 21 óra 01 perckor.

BGGYK HÖK elnök EB elnök

jegyzőkönyvvezető